## Naredba o visini naknade za uporabu uređaja i usluga kontrole letenja na teritoriju Republike Hrvatske

### NN 30/1993 (15.4.1993.), Naredba o visini naknade za uporabu uređaja i usluga kontrole letenja na teritoriju Republike Hrvatske

# MINISTARSTVO POMORSTVA,PROMETA I VEZA

Temeljem članka 4. Zakona o preuzimanju saveznih zakona iz oblasti prometa
i veza koji se u Republici Hrvatskoj primjenjuju kao republički zakoni
i članka 264. Zakona o zračnoj plovidbi ("Narodne novine", broj
53/91), ministar pomorstva, prometa i veza uz suglasnost ministra financija
donosi

## NAREDBU

### o visini naknade za uporabu uređaja i usluga kontrole letenja na teritoriju Republike Hrvatske

I.

Za uporabu uređaja i usluga kontrole letenja, zrakoplovni prijevoznik
plaća naknadu, ovisno o maksimalnoj registriranoj težini zrakoplova prilikom
uzlijetanja (MTOW) i dužini prijedenog zračnog puta. Visina naknade iz
stavka 1. ove točke obračunava se domaćim i stranim zrakoplovnim prijevoznicima
u međunarodnom i domaćem zračnom prometu u US dolarima prema dolje navedenoj
formuli C =D/100 \*( MTOW/50 ) 1/2 \* F C - visina naknade izražena, za strane
i domaće prijevoznike u USD D - prijeđeni zračni put u kilometrima F -
jedinica mjere = 41.43 MTOW - najveća dozvoljena težina zrakoplova u polijetanju
izražena u tonama modela, odnosno serije određenog tipa zrakoplova. Ako
u momentu fakturiranja ne raspolaže podacima o modelu odnosno seriji tipa
zrakoplova, kao osnovica za obračunavanje naknade uzet će se najveća dozvoljena
težina svih modela tog tipa zrakoplova prosjeku. Ta osnovica preračunava
se najmanje jedanput godišnje. Ako operator izvijesti Upravu kontrole letenja
posjedovanju više modela zrakoplova istog tipa, onda se kao uzorak za fakturiranje
uzima prosječna težina svih modela toga tipa. Sredstva iz stavka 1. ove
točke su prihod državnog proračuna i uplaćuju se na račun br. 30100-840-000-61012
"Naknada za uporabu uređaja i usluga kontrole letenja na teritoriju
Republike Hrvatske". Obračun i naplatu sredstava iz prethodnog stavka
obavljat će Ministarstvo pomorstva, prometa i veza, Uprava kontrole letenja.

II.

Za potrebe zračnog prometa unutar teritorija Republike Hrvatske domaći
prijevoznik plaća naknadu u HRD po važećem srednjem tečaju USD Narodne
banke Hrvatske na dan uplate. Prijeđeni put jednak je stvarno prijeđenom
putu izmeđuždvije hrvatske zračne luke. Naknada za strane prijevoznike
iskazuje se u US dolarima. Od naplate su oslobođene slijedeće kategorije
letova:

1. letovi pod vizualnim uvjetima u sloju slobodnog letenja;

2. letovi koji počinju I završavaju na istoj zračnoj luci bez međutočke
slijetanja;

3. letovi zrakoplova čija je maksimalna težina manja od 2 tone;

4. letovi drževnih i vojnih zrakoplova, ako svrha leta nije komercijalna;

5. tražilački, spasilački i vatrogasni letovi; 6. letovi u svrhu kalibraže
uređaja kontrole letenja, dobivanja ili obnavljanja plovidbenosti zrakoplova.

III.

Domaći korisnici dužni su uplatiti naknadu za obavljeni let u roku 15
dana po primitku fakture, a u istom roku primaju se i eventualni prigovori.
Inozemni korisnici dužni su uplatiti naknadu za obavljeni let u roku od
30 dana po primitku fakture, a u roku od 15 dana primaju se i eventualni
prigovori.

IV.

Ova naredba stupa na snagu danom objave u "Narodnim novinama".

Klasa: 011-01/93-02/11

Urbroj : 530-01-93-4

Zagreb, 7. travnja 1993.

Ministar pomorstva, prometa i veza

**Ivica Mudrinić, dipl. ing., v. r.**

Naredba, NN 30/1993-567